b'\n_START_ARTICLE_\nGeitemelk\n_START_PARAGRAPH_\nGeitemelk er melk fra geit (Capra aegagrus hircus). Melkegeita ble domestisert for omtrent 10 000 \xc3\xa5r siden og har siden den gang v\xc3\xa6rt sentral i husdyrhold over store deler av verden. Geiter produserte i 2008 2,2 prosent av verdens totale melkeproduksjon. Men det forventes at produksjonen er h\xc3\xb8yere da det forkommer mye hjemmeproduksjon av geitemelk, s\xc3\xa6rlig i utviklingsland. Geitemelk blir konsumert fersk, men blir hovedsakelig brukt i osteproduksjon. Surmelksprodukter, iskrem og sm\xc3\xb8r blir ogs\xc3\xa5 produsert i sm\xc3\xa5skala.'